proxectonos/corpus_dominio_legal_administrativo_tmp huggingface dataset:
RESOLUCIÓN do 19 de maio de 2020 pola que se amplía a dotación orzamentaria da convocatoria de subvencións para rehabilitar as antigas vivendas de mestres, doutros oficios e demais edificios e vivendas de titularidade municipal, para o exercicio 2020, con carácter plurianual.
Instituto Galego da Vivenda e Solo — III. Outras disposicións — 26/05/2020

O 26 de febreiro de 2020 publicouse no
Diario Oficial de Galicia
a Resolución do 6 de febreiro de 2020 pola que se convocan distintas liñas de subvencións para actuacións de rehabilitación xestionadas polo Instituto Galego da Vivenda e Solo para o ano 2020.
No punto tres do ordinal terceiro da citada resolución sinálase que as contías establecidas nestas convocatorias poderán ser obxecto de ampliación por resolución da persoa titular da Dirección Xeral do Instituto Galego da Vivenda e Solo, e terá efecto logo da súa publicación no
Diario Oficial de Galicia
, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
No ordinal décimo quinto da devandita resolución convócanse as subvencións para rehabilitar as antigas vivendas de mestres, doutros oficios e demais edificios e vivendas de titularidade municipal, para o exercicio 2020, con carácter plurianual (código de procedemento VI422F). No seu resolvo dous indícase que as subvencións previstas nesta convocatoria se farán efectivas con cargo á aplicación orzamentaria 07.83.451A.760.1 dos orzamentos xerais da Comunidade Autónoma de Galicia, por importe de 152.850 euros para a anualidade 2020 e por importe de 1.666.210 euros para a anualidade 2021.
Tendo en conta que a data de hoxe existen remanentes de crédito de convocatorias anteriores e que o crédito fixado na convocatoria é insuficiente para atender ao número de solicitudes habituais neste programa, é necesaria a ampliación do crédito establecido inicialmente.
De conformidade co artigo 30.2 do Regulamento da Lei 9/2007, do 13 de xuño, de subvencións de Galicia, e co punto tres do ordinal terceiro da Resolución do 6 de febreiro de 2020 é competente para ditar esta resolución a persoa titular da Dirección Xeral do Instituto Galego da Vivenda e Solo.
Polo exposto,
Único.
Ampliar a dotación orzamentaria para a convocatoria de subvencións para rehabilitar as antigas vivendas de mestres, doutros oficios e demais edificios e vivendas de titularidade municipal, para o exercicio 2020, con carácter plurianual (código de procedemento VI422F)
O incremento da dotación será de 1.084.769,70 euros, para a anualidade de 2020, polo que a contía máxima das subvencións que se poderán conceder con cargo a esta anualidade 2020 será de 1.237.619,70 euros, permanecendo inalterado o importe de 1.666.210 euros, para a anualidade 2021.
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no
Diario Oficial de Galicia.
Santiago de Compostela, 19 de maio de 2020
RESOLUCIÓN do 6 de maio de 2020 pola que se dá publicidade dos convenios de colaboración subscritos no primeiro cuadrimestre do ano 2020.
Centro Informático para a Xestión Tributaria, Económico-Financeira e Contable — III. Outras disposicións — 26/05/2020

A Lei 1/2016, do 18 de xaneiro, de transparencia e bo goberno, establece a obriga de publicar os convenios subscritos por cada entidade, e no seu artigo 15.2 indica que:
«(...) cada consellería ou entidade deberá remitir para a súa publicación no
Diario Oficial de Galicia
, dentro dos primeiros vinte días dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior (...)».
En cumprimento desta disposición normativa,
Primeiro. Dar publicidade aos convenios de colaboración subscritos polo Centro Informático para a Xestión Tributaria, Económico-Financeira e Contable (Cixtec) no primeiro cuadrimestre do ano 2020, que se indican a continuación: convenio de colaboración entre o Cixtec e a EGAP.
Segundo. O dito convenio detállase no anexo a esta resolución.
Santiago de Compostela, 6 de maio de 2020
RESOLUCIÓN do 12 de maio de 2020 pola que se dá publicidade dos convenios de colaboración subscritos por esta axencia no primeiro cuadrimestre do ano 2020.
Axencia Galega de Infraestruturas — III. Outras disposicións — 26/05/2020

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas (AXI) no primeiro cuadrimestre do ano 2020, que se incorpora como anexo a esta resolución.
Santiago de Compostela, 12 de maio de 2020
RESOLUCIÓN do 8 de maio de 2020 pola que se dá publicidade dos convenios de colaboración subscritos por este organismo no primeiro cuadrimestre do ano 2020.
Escola Galega de Administración Pública — III. Outras disposicións — 20/05/2020

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro),
Darlle publicidade á relación dos convenios subscritos pola Escola Galega de Administración Pública referida aos meses de xaneiro, febreiro, marzo e abril do ano 2020, e que se incorpora como anexo a esta resolución.
Santiago de Compostela, 8 de maio de 2020
ORDE do 5 de maio de 2020 pola que se dispón o nomeamento dun membro do Consello Asesor en Investigación e Innovación de Galicia.
Consellería de Economía, Emprego e Industria — II. Autoridades e persoal — 18/05/2020

A Lei 5/2013, do 30 de maio, de fomento da investigación e da innovación de Galicia, modificada pola Lei 13/2015, do 24 de decembro, de medidas fiscais e administrativas, e pola Lei 7/2019, do 23 de decembro, de medidas fiscais e administrativas, creou o Consello Asesor en Investigación e Innovación de Galicia como o órgano colexiado de participación e consulta dos axentes do Sistema galego de investigación e innovación nos asuntos relacionados coa investigación, transferencia, valorización e innovación.
Mediante a Orde do 25 de xuño de 2019, publicada no DOG número 129, do 9 de xullo de 2019, e a Orde do 3 de setembro de 2019, publicada no DOG número 192, do 9 de outubro, nomeáronse os membros do Consello Asesor en Investigación e Innovación de Galicia, de acordo cos artigos 22.1 e 22.3 de dita lei.
O artigo 2 da Orde do 25 de xuño dispón que, unha vez que o Consello Galego de Cámaras designe unha persoa en representación das empresas, se procederá ao seu nomeamento; dese modo quedará completada a composición do Consello.
Polo exposto e por proposta do Consello Galego de Cámaras,
Artigo 1. Nomear a Constantino Fernández Pico como membro do Consello Asesor en Investigación e Innovación de Galicia en representación do Consello de Cámaras de Galicia.
Artigo 2. O dito nomeamento, conforme o artigo 22.4 da Lei 5/2013, do 30 de maio, de fomento da investigación e da innovación de Galicia, modificado pola Lei 13/2015, do 24 de decembro, de medidas fiscais e administrativas, e pola Lei 7/2019, do 23 de decembro, de medidas fiscais e administrativas, terá unha duración do mandato de catro anos, sen posibilidade de reelección.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de maio de 2020
RESOLUCIÓN do 8 de maio de 2020, da Secretaría Xeral Técnica da Consellería de Infraestruturas e Mobilidade, pola que se dá publicidade dunha encomenda de xestión de carácter técnico á Axencia Galega de Infraestruturas para a supervisión do proxecto modificado de construción das obras de reparación en varias estacións de autobuses de Lugo (clave LU.18.001).
Consellería de Infraestruturas e Mobilidade — III. Outras disposicións — 20/05/2020

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas para a supervisión do proxecto modificado de construción das obras de reparación en varias estacións de autobuses de Lugo, clave LU.18.001, que ten as seguintes características:
– Obxecto: a elaboración dun informe técnico co fin de verificar que se tiveron en conta as disposicións xerais de carácter legal ou regulamentario, así como a normativa técnica que resulte de aplicación para o proxecto.
– Eses documentos emitiraos persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva ao ser a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda terá a duración estritamente necesaria para a elaboración do referido informe técnico de supervisión anteriormente sinalado e concluirá coa entrega deste, que será efectuada como data límite o 31 de decembro de 2020.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos que se van prestar en desenvolvemento desta.
Santiago de Compostela, 8 de maio de 2020
RESOLUCIÓN do 11 de maio de 2020, da Secretaría Xeral Técnica da Consellería de Cultura e Turismo, pola que se dá publicidade dos convenios de colaboración subscritos por esta consellería no primeiro cuadrimestre do ano 2020.
Consellería de Cultura e Turismo — III. Outras disposicións — 20/05/2020

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único. Dar publicidade á relación dos convenios subscritos pola Consellería de Cultura e Turismo nos meses de xaneiro, febreiro, marzo e abril do ano 2020, que se incorpora como anexo a esta resolución.
Santiago de Compostela, 11 de maio de 2020
EXTRACTO da Orde do 11 de marzo de 2020 pola que se convocan axudas para financiar as actividades das confederacións e federacións de nais e pais do alumnado, e das asociacións de nais e pais do alumnado de centros de educación especial, para o ano 2020 (código de procedemento ED507A).
Consellería de Educación, Universidade e Formación Profesional — III. Outras disposicións — 25/05/2020

BDNS (Identif.): 500508.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Beneficiarias
As confederacións e federacións de nais e pais do alumnado, e as asociacións de nais e pais do alumnado de centros de educación especial da Comunidade Autónoma de Galicia.
Segundo.
Obxecto
As axudas teñen como obxecto apoiar e incrementar a realización de actividades por parte das entidades antes sinaladas, mediante a subvención dos gastos ocasionados por elas, así como dos derivados da xestión administrativa, da adquisición de material non inventariable e do mantemento ordinario das instalacións desde o 1 de xaneiro ata o 31 de outubro de 2020.
Terceiro.
Bases reguladoras
Orde do 11 de marzo de 2020 pola que se convocan axudas para financiar as actividades das confederacións e federacións de nais e pais do alumnado, e das asociacións de nais e pais do alumnado de centros de educación especial, para o ano 2020 (código de procedemento ED507A)..
Cuarto.
Importe
Axudas cunha dotación total de 73.927,15 euros, cantidade que procede de fondos propios da Comunidade Autónoma de Galicia e do Ministerio de Educación e Formación Profesional.
Quinto.
Prazo de presentación de solicitudes
Será dun mes, contado a partir do día seguinte ao da publicación desta orde no
Diario Oficial de Galicia.
Santiago de Compostela, 11 de marzo de 2020
RESOLUCIÓN do 20 de maio de 2020 pola que se prorroga a vixencia do encargo á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, para a execución dos traballos descritos no proxecto de derriba de dous edificios no Barrio da Residencia (Lugo).
Servizo Galego de Saúde — III. Outras disposicións — 22/05/2020

I. Por Resolución do 2 de outubro de 2019, do presidente do Servizo Galego de Saúde (feita pública no DOG núm. 193, do 10 de outubro) encargouse á empresa pública Empresa de Transformación Agraria, S.A., S.M.E, M.P. (Tragsa), como medio propio personificado, a execución dos traballos descritos no proxecto de derriba de dous edificios no Barrio da Residencia (Lugo).
II. De conformidade co establecido na condición básica número 6 «Duración», o encargo tiña prevista unha vixencia de tres meses contados desde a sinatura da acta de implantación, podendo ser acordadas as prórrogas do prazo de execución que sexan necesarias sempre e cando estivesen xustificadas as causas do atraso e sen que supuxese, en ningún caso, incremento do importe total do encargo.
III. A acta de implantación asinouse o 21 de xaneiro de 2020, polo que a vixencia prevista inicialmente para o encargo remataba o pasado 21 de abril de 2020.
IV. Por Resolución desta Presidencia do 17 de abril de 2020, e logo de solicitude do xerente de zona de Transformación Agraria, S.A., S.M.E, M.P. (Tragsa), prorrogouse, por un período dun mes, a vixencia do encargo que rematará o vindeiro 21 de maio de 2020.
V. Por escrito do 18 de maio de 2020, o xerente de zona de Transformación Agraria, S.A., S.M.E, M.P. (Tragsa) solicita unha nova prórroga dun mes, xustificando as causas do atraso en que a finais de abril, unha vez que se retiran os 4 depósitos enterrados de fuel óleo, aparecen de forma inesperada entre 800-1000 t de material contaminado non recollido no proxecto orixinal, sendo necesaria a publicación dun expediente de licitación de urxencia para o transporte e xestión das terras contaminadas que se adxudicará en breve.
Á vista destas circunstancias e no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e o artigo 4 do Decreto 137/2019, do 10 de outubro, polo que se establece a estrutura orgánica do Servizo Galego de Saúde
Prorrogar, por un período dun mes, a vixencia do encargo á empresa pública Empresa de Transformación Agraria, S.A., S.M.E, M.P. (Tragsa), como medio propio personificado, para a execución dos traballos descritos no proxecto de derriba de dous edificios no Barrio da Residencia (Lugo), cuxa vixencia rematará o vindeiro 21 de xuño de 2020, mantendo inalteradas o resto das condicións previstas para o encargo na Resolución do 2 de outubro de 2019.
Santiago de Compostela, 20 de maio de 2020
EXTRACTO da Resolución do 19 de maio de 2020 de concesión directa da axuda complementaria á dos programas do bono de alugueiro social e do bono alugueiro social destinado ao alugamento de vivendas para as vítimas de violencia de xénero.
Instituto Galego da Vivenda e Solo — III. Outras disposicións — 22/05/2020

BDNS (Identif.): 506553.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da resolución de concesión directa, cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
1. Serán beneficiarias destas axudas complementarias todas as persoas que na data publicación desta resolución no
Diario Oficial de Galicia
teñan unha resolución de concesión inicial ou, de ser o caso, de prórroga do Programa do bono de alugueiro social ou do Programa do bono de alugueiro social destinado ao alugamento de vivendas para as vítimas de violencia de xénero, así como aqueloutras que resulten beneficiarias en virtude das actuais convocatorias.
2. Será requisito necesario para ser persoa beneficiara destas axudas que no expediente de concesión conste o correspondente contrato de alugamento da vivenda achegado pola persoa interesada.
Segundo. Obxecto
1. Esta resolución ten por obxecto aprobar a concesión directa das subvencións complementarias ás dos programas do bono de alugueiro social e do bono de alugueiro social destinado ao alugamento de vivendas para as vítimas de violencia de xénero.
2. Estas axudas son complementarias ás subvencións concedidas ás persoas beneficiarias dos programas do bono de alugueiro social e do bono de alugueiro social destinado ao alugamento de vivendas para as vítimas de violencia de xénero e teñen a finalidade de subvencionar, conxuntamente con estas, o importe mensual da renda do alugueiro da vivenda, satisfacendo deste xeito unha solución habitacional a colectivos especialmente vulnerables.
Terceiro. Bases reguladoras
Son as contidas na propia resolución de concesión directa.
Cuarto. Crédito orzamentario
Estas axudas complementarias faranse efectivas con cargo aos orzamentos xerais da Comunidade Autónoma de Galicia para 2020 nas aplicacións orzamentarias e polos importes que a seguir se indican:
Quinto. Procedemento
1. O procedemento de concesión destas axudas iníciase de oficio mediante esta resolución.
2. A tramitación deste procedemento realizaraa a Área Provincial do IGVS onde estea situada a vivenda, sen que sexa necesario que as persoas interesadas teñan que presentar solicitude ningunha.
Santiago de Compostela, 19 de maio de 2020
EXTRACTO da Resolución do 14 de maio de 2020 pola que se modifican os créditos orzamentarios da Resolución do 2 de agosto de 2019 pola que se lle dá publicidade ao acordo do Consello de Dirección que aproba as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria en réxime de concorrencia non competitiva (código de procedemento IG638A).
Instituto Galego de Promoción Económica — III. Outras disposicións — 22/05/2020

BDNS (Identif.): 470018.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Modificación do crédito orzamentario
Modifícanse os créditos do ano 2020 das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020 (DOG núm. 154, do 14 de agosto de 2019), quedando do seguinte xeito:
Aplicación orzamentaria 09.A1.741A.4705 (empresas): 280.000 € con cargo ao ano 2019 e 466.456,75 € para o ano 2020.
Aplicación orzamentaria 09.A1.741A.4814 (organismos empresariais): 150.000 € con cargo ao ano 2019 e 103.543,25 € para o ano 2020.
Santiago de Compostela, 14 de maio de 2020
CORRECCIÓN DE ERROS. Orde do 4 de maio de 2020 pola que se establecen as bases que rexerán a concesión de subvencións a entidades de iniciativa social para a promoción de actuacións de servizos sociais comunitarios e inclusión social, e se convocan para os anos 2020, 2021 e 2022, cofinanciadas parcialmente polo Fondo Social Europeo e polo Fondo Europeo de Desenvolvemento Rexional no marco dos programas operativos FSE Galicia 2014-2020 e Feder Galicia 2014-2020 (código de procedemento BS631A).
Consellería de Política Social — III. Outras disposicións — 22/05/2020

Advertidos erros na citada orde, publicada no
Diario Oficial de Galicia
núm. 90, do 11 de maio de 2020, procede realizar as oportunas rectificacións:
Na páxina 19652, no número 1 do artigo 2, referido ao financiamento, no cadro coa distribución do crédito por aplicacións orzamentarias e os importes por anualidades e totais, onde di:
Debe dicir:
Na páxina19706, no anexo IV, Documento específico para actuacións do artigo 4.1.b), no cadro correspondente ao Cronograma das actuacións singularizadas que constitúan a totalidade ou parte dun proxecto de carácter innovador e/ou complementario dos servizos sociais comunitarios -artigo 4.1.b)1º, nas filas que recollen os tramos das actuacións, na segunda fila, onde di: «Período do 1.2.2020 ata o 30.6.2021», debe dicir: «Período do 1.12.2020 ao 30.6.2021».
Na páxina 19712, no anexo V (continuación), sobre a descrición do investimento, na epígrafe referida ao número de persoas destinatarias potenciais, na terceira columna, onde di: «Desde o 1.7.2021 ata o 30.11.2021», debe dicir: «Desde o 1.12.2021 ata o 30.6.2022».
Os anexos xa figuran corrixidos na sede electrónica.
CORRECCIÓN DE ERROS. Orde do 12 de maio de 2020 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sustentados con fondos públicos, para o curso escolar 2020/21 (código de procedemento ED330B).
Consellería de Educación, Universidade e Formación Profesional — III. Outras disposicións — 22/05/2020

Advertido un erro na devandita orde publicada no
Diario Oficial de Galicia
núm. 96, do 19 de maio de 2020, cómpre facer a seguinte corrección:
Na páxina 20568, no punto 2, no segundo parágrafo, onde di: «Cando se presentase declaración do imposto sobre a renda das persoas físicas no exercicio fiscal 2018, sumaranse a base impoñible xeral (recadro 432)...», debe dicir: «Cando se presentase declaración do imposto sobre a renda das persoas físicas no exercicio fiscal 2018, sumaranse a base impoñible xeral (recadro 435)...».
RESOLUCIÓN do 14 de maio de 2020 pola que se modifican os créditos orzamentarios da Resolución do 2 de agosto de 2019 pola que se lle dá publicidade ao acordo do Consello de Dirección que aproba as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria en réxime de concorrencia non competitiva (código de procedemento IG638A).
Instituto Galego de Promoción Económica — III. Outras disposicións — 22/05/2020

No
Diario Oficial de Galicia
núm. 154, do 14 de agosto de 2019, publicouse a Resolución do 2 de agosto de 2019 pola que se lle dá publicidade ao acordo do Consello de Dirección do Igape que aproba as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria en réxime de concorrencia non competitiva.
No punto terceiro do resolvo establécense os créditos dispoñibles e as aplicacións orzamentarias para as empresas e para os organismos empresariais, polos seguintes importes e distribución plurianual:
No mesmo punto establécese que o director xeral do Igape poderá ampliar o crédito, logo de declaración de dispoñibilidade dos créditos e logo de informe favorable da modificación orzamentaria por parte do organismo intermedio do programa operativo FSE Galicia 2014-2020 (actualmente, a Dirección Xeral de Política Financeira, Tesouro e Fondos Europeos), nos supostos e termos referidos no artigo 30.2 do Decreto 11/2009, mediante resolución publicada para o efecto no
Diario Oficial de Galicia
.
Tendo en conta que o crédito necesario para atender as solicitudes pendentes de resolver e con informe favorable para empresas precisan un incremento de crédito de 146.456,75 € e que o remanente de crédito da partida para organismos empresariais ascende a 349.234,13 € procede realizar un reaxuste entre ambas as partidas.
Na súa virtude e de conformidade coas facultades que teño conferidas,
Artigo 1
Modificar os créditos do ano 2020 das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria en réxime de concorrencia non competitiva (DOG núm. 154, do 14 de agosto de 2019), quedando do seguinte xeito:
Artigo 2
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 14 de maio de 2020
RESOLUCIÓN do 7 de maio de 2020 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2019.
Consellería de Facenda — III. Outras disposicións — 22/05/2020

De acordo co previsto no artigo 117 do Texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións, e á situación de tesouraría e movementos por operacións orzamentarias e extraorzamentarias correspondentes ao cuarto trimestre de 2019, que figuran como anexo a esta resolución.
Santiago de Compostela, 7 de maio de 2020
RESOLUCIÓN do 19 de maio de 2020, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Orde do 29 de novembro de 2019.
Consellería de Educación, Universidade e Formación Profesional — III. Outras disposicións — 27/05/2020

Mediante a Orde do 29 de novembro de 2019 (DOG do 12 de decembro) convocouse o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
O artigo 17 da dita orde fai referencia aos requisitos, formación e habilitación das persoas que poderán actuar como asesoras e avaliadoras, e establece que as persoas habilitadas para exercer como asesoras ou avaliadoras nas comisións de avaliación deberán ser nomeadas en cada convocatoria, polo que esta dirección xeral
Facer público o nomeamento dos asesores e das asesoras que participarán no proceso de acreditación de competencias disposto pola Orde 29 de novembro de 2019, da Consellería de Educación, Universidade e Formación Profesional, pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, e a súa vinculación coas comisións de avaliación segundo figura no anexo desta resolución.
Santiago de Compostela, 19 de maio de 2020
RESOLUCIÓN do 18 de maio de 2020, da Secretaría Xeral para o Deporte, pola que se dá publicidade dos convenios de colaboración subscritos por esta secretaría no primeiro cuadrimestre do ano 2020.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/05/2020

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Dar publicidade á seguinte relación de convenios que se incorpora como anexo a esta resolución:
– Convenios de colaboración subscritos pola Secretaría Xeral para o Deporte nos meses de xaneiro, febreiro, marzo e abril de 2020.
Santiago de Compostela, 18 de maio de 2020
ACORDO do 28 de maio de 2020 polo que se deixa sen efecto o do 24 de marzo de 2020 polo que se establecen medidas preventivas no eido da sanidade mortuoria, como consecuencia da epidemia do COVID-19, na Comunidade Autónoma de Galicia.
Consellería de Sanidade — I. Disposicións xerais — 29/05/2020

Mediante o Acordo do Consello da Xunta de Galicia, do 13 de marzo de 2020, declarouse a situación de emerxencia sanitaria no territorio da Comunidade Autónoma de Galicia, activouse o Plan territorial de emerxencias de Galicia (Platerga) no seu nivel IG (emerxencia de interese galego), e adoptáronse unha serie medidas preventivas en materia de saúde pública na Comunidade Autónoma de Galicia como consecuencia da evolución da epidemia do coronavirus COVID-19.
No punto décimo terceiro establecéronse limitacións respecto dos establecementos e servizos funerarios.
O Acordo do Consello da Xunta de Galicia, do 12 de marzo de 2020, polo que se adoptan medidas preventivas en materia de saúde pública na Comunidade Autónoma de Galicia, como consecuencia da evolución da epidemia do coronavirus COVID-19, autoriza a Consellería de Sanidade a establecer, de acordo coa normativa aplicable e á vista da evolución da situación, todas aquelas medidas adicionais ou complementarias que sexan necesarias.
No uso das atribucións conferidas ditouse o Acordo do 24 de marzo de 2020 polo que se estableceron medidas preventivas no eido da sanidade mortuoria, como consecuencia da epidemia do COVID-19, na Comunidade Autónoma de Galicia, publicado no
Diario Oficial de Galicia
núm. 60, do 26 de marzo, para responder á situación que naquel momento se estaba a producir e que requiría da adopción de medidas especiais.
Tendo en conta a evolución da pandemia, así como as disposicións regulamentarias ditadas pola autoridade delegada a nivel nacional no ámbito da sanidade mortuoria, non tería sentido manter as medidas concretas adoptadas nunha situación ben diferente á actual, máxime cando moitas destas medidas foron implementadas a nivel nacional nun grao menos restritivo.
Tendo en conta o anterior, e no exercicio das facultades conferidas no Acordo do Consello da Xunta de Galicia do 12 de marzo de 2020,
Único. Deixar sen efecto as medidas adoptadas no Acordo do 24 de marzo de 2020 polo que se establecen medidas preventivas no eido da sanidade mortuoria, como consecuencia da epidemia do COVID-19, na Comunidade Autónoma de Galicia.
Santiago de Compostela, 28 de maio de 2020
DECRETO 74/2020, do 29 de maio, polo que amplía o período de loito oficial en Galicia, declarado polo Decreto 65/2020, do 30 de abril, por mor dos pasamentos producidos como consecuencia da pandemia do coronavirus COVID-19.
Vicepresidencia e Consellería de Presidencia, Administracións Públicas e Xustiza — I. Disposicións xerais — 29/05/2020

Mediante o Decreto 65/2020, do 30 de abril, e para manifestar o sentimento de solidariedade do pobo galego por mor dos pasamentos producidos como consecuencia da pandemia do coronavirus COVID-19, o Goberno galego declarou o loito oficial en Galicia desde as 00.00 horas do día 1 de maio ata as 24.00 horas do día 31 de maio de 2020, preceptuando que durante eses días as bandeiras oficiais en todos os centros e edificios públicos dependentes da Xunta de Galicia ondearían a media hasta.
Posteriormente, o Consello de Ministros, mediante o Real decreto 538/2020, do 26 de maio, declarou en todo o Estado o loito oficial polos falecidos como consecuencia da pandemia COVID-19 desde as 00.00 horas do día 27 de maio de 2020 ata as 00.00 horas do día 6 de xuño de 2020.
Co fin de harmonizar ambos os períodos de loito, cómpre ampliar o declarado polo Decreto 65/2020, do 30 de abril, ata as 00.00 horas do día 6 de xuño de 2020.
Polo tanto, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e nove de maio de dous mil vinte,
Artigo único
1. Amplíase a declaración de loito oficial en Galicia efectuada polo Decreto 65/2020, do 30 de abril, ata as 00.00 horas do día 6 de xuño de 2020.
2. Durante eses días ondearán a media hasta as bandeiras oficiais en todos os centros e edificios públicos dependentes da Xunta de Galicia.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e nove de maio de dous mil vinte
ORDE do 18 de maio de 2020 pola que se dispón o nomeamento dunha vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 29/05/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Pilar Parra Serrano como vogal representante da Administración xeral do Estado no Consello de Administración da Autoridade Portuaria de Ferrol-San Cibrao.
Santiago de Compostela, 18 de maio de 2020
ORDE do 18 de maio de 2020 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 29/05/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Por outra banda, a teor do previsto no Acordo do Consello da Xunta de Galicia do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégrase un representante dos concellos de Cervo e Xove, que alternarán cada dous anos.
Tendo en conta que mediante a Orde do 24 de abril de 2018 (DOG número 88, do 8 de maio) se dispuxo o nomeamento dun vogal en representación do Concello de Cervo, e transcorrido o período de dous anos antes indicado, cómpre efectuar un novo nomeamento.
Polo exposto, en exercicio da facultade atribuída, por proposta do alcalde do Concello de Xove,
DISPOÑO:
O nomeamento de José Demetrio Salgueiro Rapa como vogal no Consello de Administración da Autoridade Portuaria de Ferrol-San Cibrao, en representación do Concello de Xove.
Santiago de Compostela, 18 de maio de 2020
ORDE do 18 de maio de 2020 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 29/05/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Álvaro Mora Paulete como vogal representante da Administración xeral do Estado no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 18 de maio de 2020
ORDE do 18 de maio de 2020 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 29/05/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Por outra banda, a teor do previsto no Acordo do Consello da Xunta de Galicia do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégrase un representante dos concellos de Cervo e Xove, que alternarán cada dous anos.
Tendo en conta que mediante a Orde do 24 de abril de 2018 (DOG núm. 88, do 8 de maio) se dispuxo o nomeamento dun vogal en representación do Concello de Cervo, e transcorrido o período de dous anos antes indicado, cómpre efectuar un novo nomeamento.
Polo exposto, en exercicio da facultade atribuída,
O cesamento de Alfonso Villares Bermúdez como vogal no Consello de Administración da Autoridade Portuaria de Ferrol-San Cibrao en representación do Concello de Cervo, agradecéndolle os servizos prestados.
Santiago de Compostela, 18 de maio de 2020
DECRETO 8/2020, do 30 de xaneiro, polo que se encarga o despacho de asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 31/01/2020

Con motivo da ausencia do presidente da Xunta de Galicia, por mor dunha viaxe á República Oriental do Uruguai, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 148/2016, do 13 de novembro,
Artigo único. Durante a ausencia do presidente da Xunta de Galicia, con motivo da súa viaxe á República Oriental do Uruguai, encárgaselle o despacho de asuntos da Presidencia, desde o día 31 de xaneiro ata o seu regreso, ao vicepresidente e conselleiro de Presidencia, Administracións Públicas e Xustiza.
Santiago de Compostela, trinta de xaneiro de dous mil vinte
EXTRACTO da Orde do 4 de maio de 2020 pola que se modifica a Orde do 12 de febreiro de 2020 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Consellería do Medio Rural — III. Outras disposicións — 05/05/2020

BDNS (Identif.): 496273.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Prazo de presentación da solicitude única
O prazo de presentación da solicitude única, para o ano 2020, iníciase o 1 de febreiro e finalizará o día 15 de xuño, ambos incluídos.
Segundo. Prazo de presentación da modificación da solicitude única
Unha vez finalizado o prazo para a presentación da solicitude única, os solicitantes poderán presentar solicitudes de modificación ata o día 30 de xuño.
Terceiro. Prazo de presentación de solicitudes de modificación do Sixpac
O prazo de presentación de solicitudes de modificación do Sixpac comezará o 1 de febreiro e rematará o 30 de xuño, ambos incluídos, para que as resolucións teñan efecto sobre as superficies validadas coa solicitude única do ano 2020.
Cuarto. Prazo de comunicación de alteracións afectantes á condicionalidade
En relación coa BCAA 7 e, concretamente, no referido ao mantemento das particularidades topográficas ou elementos da paisaxe, non será posible efectuar unha alteración dos ditos elementos agás daqueles que se indican expresamente na descrición desta BCAA no anexo VI, sempre e cando a súa alteración veña motivada por razón da viabilidade económica da explotación. Para que a dita alteración non dea lugar a un incumprimento da condicionalidade será necesario comunicala ata o día 30 de xuño.
Quinto. Prazo de comunicación das cesións de dereitos de pagamento básico
O período de comunicación das cesións de dereitos de pagamento básico iniciarase o 1 de novembro anterior ao inicio do prazo de solicitude e finalizará o 30 de xuño de 2020, ambos incluídos.
Santiago de Compostela, 4 de maio de 2020
DECRETO 68/2020, do 20 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción Itinerario peonil e ciclista na AC-552, treito Carballo-Coristanco, puntos quilométricos 32+620-34+400, de clave AC/16/082.06, nos concellos de Carballo e Coristanco.
Consellería de Infraestruturas e Mobilidade — III. Outras disposicións — 05/05/2020

Antecedentes:
Primeiro. No Diario Oficial de Galicia número 122, do 28 de xuño de 2019, publicouse o Anuncio do 29 de maio de 2019 polo que se somete ao trámite de información pública o proxecto construción Itinerario peonil e ciclista na AC-552. Treito: Carballo-Coristanco. Puntos quilométricos 32+620-34+400, de clave AC/16/082.06, así como a relación individual de bens, dereitos e propietarios afectados polo proxecto referenciado.
Segundo. Tras a análise das alegacións, informes e certificados presentados, o 17 de febreiro de 2020 apróbase o expediente de información pública e o proxecto construción Itinerario peonil e ciclista na AC-552. Treito: Carballo-Coristanco. Puntos quilométricos 32+620-34+400, de clave AC/16/082.06.
Este proxecto ten por obxecto a construción dunha senda de uso compartido que permita a circulación de peóns e ciclistas non deportivos na estrada AC-552, entre os puntos quilométricos 32+620–34+400, que dará continuidade as beirarrúas existentes no núcleo de Carballo ata as beirarrúas existentes no lugar de Montecelo, no concello de Coristanco.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día vinte de marzo de dous mil vinte,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto construción Itinerario peonil e ciclista na AC-552. Treito: Carballo-Coristanco. Puntos quilométricos 32+620–34+400, de clave AC/16/082.06.
Santiago de Compostela, vinte de marzo de dous mil vinte
RESOLUCIÓN do 16 de xaneiro de 2020, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2019.
Consellería de Facenda — III. Outras disposicións — 31/01/2020

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
DISPOÑO:
Artigo único. Dar publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2019 que se incorpora como anexo a esta resolución.
Santiago de Compostela, 16 de xaneiro de 2020
ANEXO
CORRECCIÓN DE ERROS. Resolución do 3 de abril de 2020 pola que se aproban os formularios normalizados para a presentación na sede electrónica de reclamacións e denuncias en materia de consumo (códigos de procedemento CO401A e CO401B).
Instituto Galego do Consumo e da Competencia — III. Outras disposicións — 06/05/2020

Advertido erro na dita resolución, publicada no
Diario Oficial de Galicia
núm. 85, do 5 de maio de 2020, cómpre facer a seguinte rectificación:
Na páxina 19091, na sinatura,
Onde di:
«Santiago de Compostela, 3 de abril de 2019
Debe dicir:
«Santiago de Compostela, 3 de abril de 2020
DECRETO 67/2020, do 12 de marzo, de creación do colexio de educación infantil e primaria Novo Mesoiro, no concello da Coruña.
Consellería de Educación, Universidade e Formación Profesional — III. Outras disposicións — 04/05/2020

O Estatuto de autonomía de Galicia, no seu artigo 31, establece que é competencia plena da Comunidade Autónoma de Galicia a regulación e administración do ensino en toda a súa extensión, niveis, graos, modalidades e especialidades, e o artigo 16.1.b) do Decreto 138/2018, do 8 de novembro, polo que se establece a estrutura orgánica da Consellería de Educación, Universidade e Formación Profesional (DOG núm. 219, do 16 de novembro), atribúe a competencia para elaborar propostas de creación de centros escolares á Dirección Xeral de Centros e Recursos Humanos.
A creación deste centro docente de educación infantil e primaria mellorará as condicións de escolarización e a oferta educativa na zona de Mesoiro, no concello da Coruña.
Na súa virtude, por proposta da conselleira de Educación, Universidade e Formación Profesional, en exercicio da facultade outorgada polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia, logo de deliberación do Consello da Xunta na súa reunión do día doce de marzo de dous mil vinte,
Artigo único.
Creación dun colexio de educación infantil e primaria
Créase o colexio de educación infantil e primaria Novo Mesoiro, no concello da Coruña (código 15033228), con capacidade para 6 unidades de educación infantil e 12 unidades de educación primaria.
Disposición adicional única.
Situación do profesorado
A Consellería de Educación, Universidade e Formación Profesional determinará as necesidades de acordo coa normativa aplicable.
Disposición derradeira primeira.
Desenvolvemento normativo
Facúltase a persoa titular da consellería con competencias en materia de educación para ditar, no ámbito das súas competencias, as disposicións necesarias para executar e desenvolver este decreto.
Disposición derradeira segunda.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, doce de marzo de dous mil vinte